Aurélie Rivardová

Aurélie Rivardová (; *14. máj 1996) je kanadská plavkyňa. (search for "Rivard") Je Québečanka, žije v Saint-Jean-sur-Richelieu, kde trénuje v Club de natation du Haut-Richelieu. Jej trénerom je France Latendresse. So súťažným plávaním začala v roku 2008, pričom s poškodením ľavej ruky súťaží v paralympijských plaveckých kategóriách S10, SB9 a SM10.

 Šport 
Rivardová sa zúčastnila Svetového šampionátu IPC v plávaní v roku 2010, no nezískala žiadne medaily. Na letnej paralympiáde 2012 v Londýne sa zúčastnila šiestich súťaží a získala striebro vo voľnom štýle na 400 metrov v kategórii S10. Päť medailí získala na Svetom šampionáte IPC v plávaní v roku 2013: dve bronzové a tri strieborné, pričom jedna z nich bola za spoločné druhé miesto v štafete žien na 200 metrov v kategórii SM10. Na Hrách spoločenstva národov 2014 získala bronz v 200 metroch žien voľným spôsobom v kategórii SM10.

V roku 2014 ju národná plavecká organizácia Swimming Canada vymenovala za paraplavkyňu roka. Na parapanamerických hrach v roku 2015 v Toronte sa ako devätnásťročná stala najúspešnejšou športovkyňou – získala sedem medailí, z toho 6 zlatých.

 2016 
Po výhre štyroch paralympijských medailí (troch zlatých a jednej striebornej) a získaní dvoch svetových rekordov a jedného paralympijského rekordu na Letnej paralympiáde 2016 v Riu sa stala vlajkonosičkou kanadskej výpravy na záverečnom ceremoniáli. Po paralympiáde bola vymenovaná za najlepšiu športovkyňu Canadian Paralympic Hall of Fame and Sport Awards. Celkovo sa jej na tejto paralympiáde podarilo získať 4 medaily: 3 zlaté a 1 striebornú.

 2020 
Na Letnej paralympiáde 2020 v Tokiu získala bronz na 50 m voľným štýlom časom 28,11 sekundy. S časom 58,14 sekundy neskôr získala zlaté umiestnenie v 100 metrov voľným spôsobom, zároveň ním vylepšila svoj osobný rekord v tejto disciplíne.

 Referencie 

 Zdroj 


 Externé odkazy 
 Aurélie Rivard - profil na webe Kanadského paralympijského výboru
 Aurélie Rivard - Cœur Handisport 

Kategória:Kanadské plavkyne
Kategória:Osobnosti zo Saint-Jean-sur-Richelieu
Kategória:Kanadskí paralympionici
Kategória:Plavci na Letných paralympijských hrách 2012
Kategória:Plavci na Letných paralympijských hrách 2016
Kategória:Plavci na Letných paralympijských hrách 2020
Kategória:Kanadskí paralympijskí víťazi
Kategória:Kanadskí bronzoví paralympijskí medailisti
Kategória:Kanadskí strieborní paralympijskí medailisti
Kategória:Víťazi na Letných paralympijských hrách 2016
Kategória:Víťazi na Letných paralympijských hrách 2020
Kategória:Paralympijskí víťazi v plávaní